Absztrakt\_Burmeister\_magyar

**A MATARKA és az egyedi azonosítók, különös tekintettel a szerzőkre**

A MATARKA tartalomjegyzék adatbázisban (www.matarka.hu) 320 ezer feletti a szerzők száma, akiknek mintegy hatvan százaléka magyar. Természetesen sok az olyan, gyakori nevű szerző, akikből több is van: szét kell őket választani. De milyen úton haladjunk? Segítséget az egyedi azonosítók jelentenek. A tudományos szerzők esetében ilyen az MTMT azonosító (Magyar Tudományos Művek Tára) és a külföldi illetőségű, kutató intézetek által fenntartott ORCID szolgáltatás (Open Researcher and Contributor ID), szépíróknál pedig az OCLC (Online Computer Library Center) nyilvános szolgáltatása a VIAF (The Virtual International Authority File).

Az egyedi azonosítók bevezetésének másik nagy előnye a könnyű kapcsolódás megteremtése egyéb nagy adatállományokhoz az interneten, pl. átlépés az MTMT-be vagy a VIAF-hoz, ami már a szemantikus webhez való közelítést jelenti.

Az előadás az azonosítókat és a mögöttük álló szolgáltatásokat mutatja be röviden és az egyedi azonosítók MATARKA adatbázisba való beépítésének fokozatos megvalósítását.